******

**Signalfortrådning på begrænset plads**

Med de nye knivskilleklemmer med push-in tilslutningsteknologi med 3,5 mm deling til ledere op til 1,5 mm2 fra Phoenix Contact, kan der opnås høj signaltæthed for skilleklemmer. Dermed kan der spares op til 30 % plads i styretavlen. Rækkeklemmefamilien PT 1,5/S-MT omfatter 2-, 3- og 4-leder klemmer såvel som etageklemmer. Gennemgangsklemmer med samme kontur fuldender programmet.

En 2,3 mm testforbindelse ved hvert kontaktpunkt gør det muligt at indsløjfe måleenheder i kredsløbet. De dobbelte funktionsskakte muliggør individuel og tidsbesparende potentialefordeling ved hjælp af kortslutningsbroer. Skilleknive og betjeningstaster i samme farver sikrer tydelig tildeling af tilslutningsniveauer i fleretageklemmerne. Opmærkning med store overflader giver også et tydelig overblik i forbindelse med fortrådning og vedligeholdelse.

Knivskilleklemmerne anvender systemtilbehøret fra rækkeklemmesystemet CLIPLINE complete. Med push-in tilslutningsteknologi fortrådes lederne direkte og uden brug af værktøj, og med op til 50 % lavere indstikskræfter er tilslutning og kontaktering af lederne meget nemmere. Høje kontaktkræfter, som overstiger kravene fra relevante standarder, sikrer pålidelig lederkontaktering af høj kvalitet. Lederne løsnes med taster, som kan aktiveres med forskelligt værktøj, eller endda med en kuglepen.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på 36 77 44 11.